CELEX: 62021CN0361
Language: fi
Date: 2021-06-08 00:00:00
Title: Asia C-361/21: Ennakkoratkaisupyyntö, jonka Visoki trgovački sud Republike Hrvatske (Kroatia) on esittänyt 8.6.2021 – IC v. PET-PROM d.o.o.

22.11.2021   
            
            
               FI
            
            
               Euroopan unionin virallinen lehti
            
            
               C 471/15
            
         
      Ennakkoratkaisupyyntö, jonka Visoki trgovački sud Republike Hrvatske (Kroatia) on esittänyt 8.6.2021 – IC v. PET-PROM d.o.o.
      (Asia C-361/21)
      (2021/C 471/22)
      Oikeudenkäyntikieli: kroaatti
      
         Ennakkoratkaisua pyytänyt tuomioistuin
      
      Visoki trgovački sud Republike Hrvatske
      
         Pääasian asianosaiset
      
      
         Kantaja: IC
      
         Vastaaja: PET-PROM d.o.o.
      
         Ennakkoratkaisukysymykset
      
      
                  1)
               
               
                  Onko SEU 19 artiklan 1 kohdan ja Euroopan unionin perusoikeuskirjan 47 artiklan kanssa yhteensopivana pidettävä sääntöä, joka sisältyy tuomioistuinten työjärjestyksen (Sudski poslovnik, Narodne novine, nro:t 37/14, 49/14, 8/15, 35/15, 123/15, 45/16, 29/17, 33/17, 34/17, 57/17, 101/18, 119/18, 81/19, 128/19, 39/20 ja 47/20) [– –] 177 §:n 3 momentin ensimmäisen virkkeen toiseen osaan ja toiseen virkkeeseen, joissa säädetään, että ”toisen asteen tuomioistuimessa asian käsittely päättyy ajankohtana, jona ratkaisu lähetetään tuomarin toimistosta sen jälkeen, kun asia on palannut tuomioistuinratkaisujen rekisteröintiyksiköstä. Saatuaan asiakirjat rekisteröintiyksikkö on velvollinen palauttamaan ne tuomarin toimistoon viipymättä. Tämän jälkeen tuomioistuimen kirjaamo antaa ratkaisun tiedoksi kahdeksan päivän kuluessa.”?
               
            
                  2)
               
               
                  Onko SEU 19 artiklan 1 kohdan ja Euroopan unionin perusoikeuskirjan 47 artiklan kanssa yhteensopivana pidettävä tuomioistuimista annetun lain 40 §:n 2 momenttia, jossa säädetään, että ”oikeudellinen näkemys, joka on hyväksytty Vrhovni sud Republike Hrvatsken (ylin tuomioistuin), Visoki trgovački sud Republike Hrvatsken (ylempi kauppatuomioistuin), Visoki upravni sud Republike Hrvatsken (ylempi hallintotuomioistuin), Visoki kazneni sud Republike Hrvatske (ylempi vakavien rikosasioiden tuomioistuin) tai Visoki prekršajni sud Republike Hrvatsken (rikosasioiden ylioikeus) kaikkien tuomareiden tai osaston kokouksessa tai Županijski sudin (maakunnallinen tuomioistuin) osaston kokouksessa, sitoo kaikkia kyseisen osaston tai tuomioistuimen toisen oikeusasteen jaostoja ja tuomareita”?